|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.:5128 Αθήνα, 03/09/2021

**ΔΕΛΤΙΟ ΤΥΠΟΥ**

H Εκτελεστική Επιτροπή του Εργατικού Κέντρου Αθήνας έλαβε την απόφαση για συμμετοχή του στις κινητοποιήσεις των συνδικάτων που θα πραγματοποιηθούν στη Θεσσαλονίκη το τριήμερο 9, 10 και 11 Σεπτέμβρη, με αφορμή τα εγκαίνια της Διεθνούς Εκθέσεως Θεσσαλονίκης.

Η φετινή ΔΕΘ γίνεται στη σκιά της ψήφισης δύο αντεργατικών νομοσχεδίων που κατήργησαν τη δημόσια επικουρική ασφάλιση, το 8ωρο, τις συλλογικές συμβάσεις εργασίας και την επιθεώρηση εργασίας. Ναρκοθέτησαν το δικαίωμα στην απεργία και απελευθέρωσαν τις απολύσεις.

Μπροστά σε αυτή τη ζοφερή κατάσταση που διαμορφώνεται, οι εργαζόμενοι οφείλουν να αντιδράσουν και να μην επιτρέψουν την εφαρμογή της αντιλαϊκής πολιτικής της Κυβέρνησης, αφήνοντας αυτούς τους νόμους στα χαρτιά. Η αντίδραση και η κατάργηση επί της ουσίας αυτής της αντιλαϊκής πολιτικής είναι μονόδρομος.

Διεκδικούμε:

* Λήψη μέτρων υγείας και ασφάλειας στους χώρους εργασίας και δωρεάν τεστ για όλους τους εργαζόμενους
* Την κατάργηση του Νόμου για τα εργασιακά (Ν. 4808/21)
* Όχι στην ιδιωτικοποίηση της επικουρικής ασφάλισης
* Διασφάλιση όλων των θέσεων εργασίας. Καμία μείωση των μισθών των εργαζομένων.
* Κανένας πλειστηριασμός λαϊκής κατοικίας και περιουσίας, για τους εργαζόμενους που αποδεδειγμένα αδυνατούν να πληρώσουν.

**Το Δ.Σ.**